‘कदर ते उस कम्मै दी पौंदी ऐ, जिसदे करने च श्रद्धा होऐ, ईमानदारी होऐ ते जिसदे करने कन्ने दूए गी किश लाभ होऐ, श्री ‘सारथी’ दे मुक्ख पात्तर भानु दी एह् सोच, उन्दी निजी बी ऐ, इस बारे दो मत नेईं होईं सकदे—खास करी ओल्लै, जेल्लै ‘त्रेह् समुन्दर दी’ जनेह्आ, उन्दा सोद्देश्य उपन्यास साढ़े सामने ऐ। डोगरी साहित आस्तै पूरी श्रद्धा ते प्रामाणिकता कन्ने समर्पित इस लखारी दे त्रै होर उपन्यास-इक ते शायद नवंबर’ 78 तगर गै—साढ़े सामने आवै करदे न।